বিশ্বের ১০০ উষ্ণ শহরের সবগুলিই ভারতে

ওয়েব ডেস্ক : বৈশাখ পেরিয়ে পড়েছে জৈষ্ঠ্য মাস। এখনও বর্ষা ঢুকতে অনেক দেরি। এদিকে সূর্যের তাপে (Tempreture) পড়ছে গোটা দেশ (India)। এমন পরিস্থিতিতে একটি চাঞ্চল্যকর রিপোর্ট (Report) সামনে এল। একিউআই ডট ইন-এর তাপমাত্রা র‍্যাঙ্কিং অনুযায়ী, বিশ্বের উষ্ণতম ১০০টি শহরের সবগুলিই হল ভারতে। দেখে নেওয়া যাক কোনও কোনও শহর রয়েছে এই তালিকায়।

তথ্য বলছে ভারতের ওই শহরগুলিতে তাপমাত্রা ছিল ৪৪ ডিগ্রি থেকে ৪৮ ডিগ্রির মধ্যে। তালিকায় রয়েছে রাজধানী দিল্লিও (Delhi)। মে মাসে সেখানে তাপমাত্রা ছাড়িয়েছে ৪৫ ডিগ্রি। এছাড়া রয়েছে, ফরিদাবাদ, চণ্ডীগড়, আগরা, অযোধ্যা, গোয়ালিয়র, কোটা, রায়পুর সহ একাধিক শহর।

আরও খবর : বিদেশ সফর থেকে ফিরেই মন্ত্রিসভার বৈঠক ডাকলেন প্রধানমন্ত্রী

তথ্য বলছে, এই শহরগুলিতে ভয়াবহ তাপমাত্রা বইছে। এমনকি জম্মুতেও তাপমাত্রা অনেকটা বেড়েছে। হিমালয়ের কোলের শহর হরিদ্বারও উষ্ণতম শহরের তালিকায় স্থান পেয়েছে। ভাটিন্ডা, পঠানকোট, বরেলি, ঝাঁসি, কইথলের মতো শহরেও তাপমাত্রা ৪৬ ডিগ্রি ছাড়িয়েছে।

ত্তরপ্রদেশের মথুরা, ছত্তিশগড়ের ভিলাই এবং মহারাষ্ট্রের নানদেড় ও অকোলাতেও তাপমাত্রা অনেকটা বেড়ে গিয়েছে। এই তালিকায় বাংলার দুই শহরও রয়েছে। সেগুলি হল আসানসোল (Asansol) ও বর্ধমান (Burdwan)। এই তাপের জন্য সাধারণ জনজীবন বিপর্যস্ত হচ্ছে। এর মাঝেই উত্তর ভারতের একাধিক রাজ্যে তাপপ্রবাহের (Heat wave) সতর্কতা জারি করেছে মৌসমভবন।